על כפות רגליים דקיקות, שבירות למראה ניצבת דמות מפוארת, צבעונית, הממהרת בנחישות למחוז חפץ לא ידוע. זו עשוייה להיות אמי או אחותי, או אותה קרובה רחוקה עליה סיפרה לי שכנתי ניצולת השואה המטורפת שטענה שאותה דמות מסתורית היתה אהובתו של אבי.
בניית דמות דרך מעשה, תיאור או דיווח מפי דמות אחרת, או במגוון דרכים אחרות, משולבות זו בזו- הוא רק אחד מהנושאים הנדונים בסדנת הכתיבה. פתיחות וסיומים, בניית דרמה ודיאלוגים, ציור של תמונת עולם כדרך להעצמת העלילה ואוכלוסייתה, ועוד ועוד.
בספריית "תל מונד" שבשרון ובספריית "גלי ים" נתניה.
אני מאמינה שבתוכנו חבויים אינספור סיפורי עלילה שמבקשים להיכתב. ב"להוציא את הכתיבה מהמגירה" הכוונה היא לשיטוט בלתי נלאה בין מבוכי העלילות שבתוך מגירות מוחנו, וסיפורן. בואו ללמוד לכתוב את הסיפור שהשתוקקתם לספר.
אכן, העולם הקסום של הכתיבה היצירתית מרחיבה את האופקים, ומה שהכי חשוב, היא מעוררת ומרעננת את הדבר היקר ההוא, המתמקם ישר מתחת לתסרוקת.